Leopard

Leopard () om Kažinvuiččed-sugukundan lihansöjiden imetaiživatoiden erik, Panthera-heimon üks' vides eläbas erikospäi.

 Etimologii 
«Leopard»-sana tuli vepsän kel'he venän kelespäi, sihe putui 18. voz'sadal Päivlaskmaižen Evropan kelišpäi: , . Sündui niiš möhälatinan sanoiden leopardus-ühtištusespäi: leo «lev» i pardus «bars»Černih P. Ja. Историко-этимологический словарь современного русского языка (Nügüd'aigaižen venän kelen istoriž-etimologine vajehnik). — M.: Russkii jazik, 1993. — T.1. — Lp. 475. .

 Leviganduz 
Erik erigoičihe toižiš panteroišpäi läz 3,8 mln vozid tagaz Azijan territorijal, sid' migrirui i eläškanzi AfrikasJohnson W. E., Eizirik E., Pecon-Slattery J., Murphy W. J., Antunes A., Teeling E., O'Brien S. J. The Late Miocene Radiation of Modern Felidae: A Genetic Assessment (Nügüd'aigaižiden Kazinvuiččiden leviganduz möhäižes miocenas: genetine arvoind) // Science-aiglehtez. — 2006. — Vol. 311, iss. 5757. — Lpp. 73−77.  ISSN 1095-9203 0036-8075, 1095-9203.. Nügüd'aigaine leopardan form libui Afrikas 470..825 tuhad vozid tagaz i leviganzi Azijadme 170..300 tuhad vozid tagaz. Kadoi Evropas kümne tuhad vozid tagaz.

Erik jagase kahesaks..ühesaks alaerikoks levigandusen regionan mödhe. Eričuiden lugumär poleneb äjiš tahondoiš. Leopardan mectuz om kel'tud Azijan kaikiš maiš, oleleb kvotid Afrikan maiš.

 Ümbrikirjutand 
Suruded varjiruidas lujas alaerikho kacten. Hibjan piduz händata om 90..190 sm (160 sm keskmäras), händ om 60..110 sm pitte. Emäčun mass oleleb 32..65 kg, ižačun 60..75 kg. Ižačuiden korktuz sägus om 50..78 sm, henombiden emäčuiden oleleb 45 sm vaiše.

Živat eläb 10..11 vodhesai londuses, voib eläda 21 vot stajas. Oleskeleb täuz'kaznu elon koumandel vodel.

 Alaerikod 
21. voz'sadan augun tedoidused poleniba leopardan eläbiden alaerikoiden lugud (ende oli 27:hesai) kahesha-üheshasai:
 Afrikanine leopard (Panthera pardus pardus), eläb Afrikas
 Indokitajine leopard (P. p. delacouri), om levitadud Indokitaiš
 Javan leopard (P. p. melas), Jav-sar' (Indonezii)
 Indine leopard (P. p. fusca), Indii, Pakistanan päivlaskm i suvi, Nepal
 Ceilonine leopard (P. p. kotiya), Šrilank
 Pohjoižkitain leopard (P. p. japonensis), Kitai
 Edahaižen Päivnouzman leopard (P. p. orientalis), Venäman Edahaine Päivnouzm, Kitain pohjoine, Korei
 Persine leopard (P. p. saxicolor), Päivlaskmaine Azii, Kavkaz
 Suviarabijan leopard (P. p. nimr), Arabijan pol'sar' (erasti ühtištadas saxicolor-alaerikonke)

 Kadonuded alaerikod 
 Panthera pardus spelaea† — eli Evropas pleistocenan aigan;
 Evropine leopard Panthera pardus sickenbergi† — oli levitadud avaros Evropan territorijal i kadoi pleistocenan lopus, läz 10 tuh. vozid tagaz. Naceine alasinonim P. p. spelaea:n täht.

 Homaičendad 

Kategorii:Kažinvuiččed
Kategorii:Živatad kirjamišton mödhe
Kategorii:Imetaiživatad